Kirgiisi NSV lipp

Kirgiisi NSV lipp oli NSV Liidu haldusüksuse Kirgiisi NSV lipp.

Esimene lipp võeti kasutusele 23. märtsil 1937. Plagu oli punane ja selle vardapoolsesse ülanurka oli kirjutatud kuldsete tähtedega kirgiisi ja vene keeles "Kirgiisi NSV". 1940. aastal, kui kirgiisi kirjakeeles mindi üle kirillitsale, muudeti ka lipul kirgiisikeelset teksti.

22. detsembril 1952 sai Kirgiisi NSV uue lipu. Lipp oli punane kangas, mille vardapoolses ülanurgas olid kuldsed sirp ja vasar, nende kohal aga kuldse äärisega punane viisnurkne täht. Lipu keskosas olid kolm horisontaalset laidu (sinine, valge, sinine). Valge laid moodustas 1:20 lipu kõrgusest. Sinine sümboliseeris mägijärvede vett, valge triip aga mäetippude igilund.

Kirgiisi NSV kasutas seda lippu kuni 1991. aastani (Kõrgõzstan 3. märtsini 1992).

Vaata ka
Kirgiisi NSV vapp
Kõrgõzstani lipp

Kategooria:Nõukogude Liidu lipud
Kategooria:Kõrgõzstani lipud